JESU   KRISTI   KIRKE   AF   SIDSTE   DAGES   HELLIGE   •   JANUAR  2004 


Kirkenyt 


Templet  i  Redlands  i  Californien  blev  indviet  den  23,  september  2003;  det  er  det  femte 
tempel  i  Californien. 


Præsident  Hincldey  indvier  templet  i 
Redlands,  Californien 


Cray  Carlson 

Den  14.  september  2003  sam- 
ledes flere  tusinde  med- 
lemmer, med  San  Bernardino- 
bjergkæden  i  baggrunden,  til  indvi- 
elsen af  templet  i  Redlands  i  Californi- 
en; templet  er  Kirkens  116.  tempel. 
Præsident  Gordon  B.  Hinckley 
indviede  templet  og  var  sammen 
med  sin  hustru,  Marjorie,  ældste 
Robert  D.  Hales  fra  De  Tolv  Apostles 
Kvorum  samt  medlemmer  af  præsi- 
dentskabet for  Det  Vestlige  Område 
i  Nordamerika. 
»Denne  smukke  bygning  er  et 


resultat  af  dine  helliges  ofre  i  hele 
verden,«  sagde  præsident  Hinckley  i 
indvielsesbønnen.  »Velsign  dem  for 
deres  tro  og  trofasthed.  Åbn  himlens 
vinduer,  som  du  har  lovet  gennem 
profeten  Malakias,  og  udøs  velsignel- 
ser over  dem  i  et  sådant  mål,  at  de 
ikke  vil  kunne  rumme  dem.« 

Opførelsen  af  templet  i  Redlands 
blev  bekendtgjort  den  21.  april  2001. 
Byggeriet  påbegyndtes  den  11.  marts 
2002.  Det  har  taget  ca.  16  måneder 
at  bygge  templet  færdigt. 

»Vi  elsker  dette  tempel  -  lige  fra 


betonfundamentet  til  toppen  af 
Moroni,«  sagde  ældste  Jerry  Quinn, 
der  er  missionær  sammen  med  sin 
hustru  og  tilknyttet  tempelbyggeriet. 
»Det  er  som  at  have  himlen  i  sin 
baghave.« 

Templet  var  åbent  for  offentlighe- 
den fra  den  9.  august  til  den  6.  sep- 
tember 2003.  Med  hjælp  fra  ca. 
11.000  frivillige  blev  over  140.000 
mennesker  vist  rundt  i  templet  og  fik 
mere  at  vide  om  dets  formål  og 
ordinancer. 

»Rundvisningen  i  templet  har  givet 
mig  en  åndelige  forståelse  af  Guds 
frelsesplan  gennem  de  sidste  dages 
helliges  kirke.  Tak!«  sagde  Patricia 
Goodman,  en  katolik  fra  Long  Beach 
i  Californien,  som  kom  til  åbenthus. 

»Naboerne  har  været  så  hjælpsom- 
me og  forstående,«  sagde  Douglas 
Glause,  formand  for  åbenthuskomi- 
teen.  Dette  blev  også  nævnt  i  præsi- 
dent Hinckleys  indvielsesbøn:  »Vi  er 
taknemmelige  for  den  ånd  og  gæst- 
frihed, som  vi  har  oplevet  her.  Må 
den  vokse,  så  vi  kan  leve  i  harmoni 
med  vore  naboer  og  være  dem  et 
godt  eksempel.  Vi  beder  for,  at  man- 
ge vil  føle  sig  tilskyndet  til  at  lære 
mere  om  din  store  frelsesplan,  så  at 
de  må  lade  sig  omslutte  af  medlems- 
skabets kappe.« 

Indbyggerne  i  Redlands  har  længe 
været  venligt  stemt  over  for  Kirken. 
Brigham  Young  ønskede  at  oprette 
adskillige  poster  mellem  Salt  Lake 
City  og  Stillehavsbyen  San  Pedro  Bay 
(nu  Long  Beach).  I  sommeren  1851 
blev  der  sendt  to  apostle  fra  Kirken, 

Tempelbyggerier  og  -istandsættelser 
fortsætter 


Medlemmer  af  Kirken  i 
Danmark  samledes  den 
16.  august  2003  i  nærheden  af 
Københavns  centrum  til  en  kort 
ceremoni,  hvor  en  statue  af  englen 
Moroni  blev  løftet  op  på  et  tårn  ved 
siden  af  templet  i  København. 
Templet  ventes  at  stå  færdigt  i  løbet 
af  2004. 

»Moroni  vil  stå  her  højt  over  os, 
og  han  vil  stå  som  et  symbol  på 
noget,  der  er  langt  større  end  ham 
selv,«  sagde  ældste  Marlin  K.  Jensen 
fra  De  Halvfjerds,  som  er  præsident 
for  Det  Centraleuropæiske  Områ- 
de. »Han  er  et  symbol  på  evangeli- 
ets genoprettelse  og  på  alle  de 
sandheder,  ordinancer  og  kræfter, 
der  findes  i  templet.« 

Samme  dag  blev  grunden  til 
templet  i  Newport  i  Californien 
indviet.  Ældste  Duane  B.  Gerrard 
fra  De  Halvfjerds,  der  på  dette 
tidspunkt  var  førsterådgiver  i  præsi- 
dentskabet for  Det  Nordamerikan- 
ske Vestlige  Område,  indviede 
tempelgrunden.  Efter  indvielsen 
tog  lederne  af  Kirken  beskyttelses- 
hjelm på,  fattede  skovlene  og  tog 
det  første  spadestik  til  tempelbyg- 
geriet; også  familier  og  andre  gæ- 
ster hjalp  til. 

Tempeldistriktet  Newport  Beach 
vil  omfatte  næsten  50.000  medlem- 
mer af  Kirken  i  Sydcalifornien.  Det 
bliver  det  syvende  tempel  i  Califor- 
nien; der  er  nu  fem  templer  i  funk- 
tion, i  Fresno,  Los  Angeles,  Oak- 
land, Redlands  og  San  Diego,  og 


Lokale  ledere  ser  statuen  af  englen 
Moroni  blive  hejst  på  plads  på  et  tårn 
ved  siden  af  templet  i  København. 


der  er  planer  om  endnu  et  i  Sacra- 
mento. 

Templet  i  Sao  Paulo  i  Brasilien 
lukkes  omkring  februar  2004  på 
grund  af  istandsættelse,  og  templet 
i  Apia  i  Samoa  er  i  øjeblikket  under 
genopførelse,  efter  templet  blev 
ødelagt  ved  en  brand  i  juli  2003  (se 
»Kirkenyt:  Templet  i  Samoa  genop- 
føres«, Liahona,  dec.  2003).  Tem- 
pler er  bekendtgjort  eller  opføres  i: 
Aba  i  Nigeria,  Accra  i  Ghana,  Curiti- 
ba  i  Brasilien,  Harrison  i  New  York, 
Helsinki  i  Finland,  Kiev  i  Ukraine, 
Manhattan  i  New  York,  Panama  City 
i  Panama  og  San  Antonio  i  Texas.  ■ 

Kirkenyt  har  bidraget  til 
denne  artikel. 


Amasa  Lyman  og  Charles  C.  Rich, 
til  Californien  med  myndighed  fra 
Brigham  Young  til  at  opkøbe  jord. 
Kolonisterne  omfattede  437  mænd, 
kvinder  og  børn. 

Den  1.  oktober  1851  købte  de 
af  Antonio  Maria  Lugo  ca.  90.000 
hektar  jord  i  Rancho  San  Bernar- 
dino.  Den  opkøbte  jord  omfattede 
den  egn,  hvor  templet  i  Redlands 
nu  står. 

Præsident  Hinckley  omtalte  under 
indvielsen  af  det  nyopførte  tempel 
denne  langvarige  forbindelse:  »Fa- 
der, vores  folk  er  ikke  fremmede  i 
dette  område  . . .  Dit  værk  er  tidligere 
blevet  rodfæstet  her.  Vil  du  få  det  til 
at  vokse  og  blomstre  og  røre  mange 
hjerter,  så  de  må  vende  sig  til  dig  og 
lære  dine  veje  at  kende,  gøre  din 
vilje  og  følge  dine  bud.«  ■ 


Ældste  rVelson 
indvier  Kasaldistan 
og  Kirgisistan 

Da  ældste  Russell  M.  Nelsons  fly 
landede  i  Alma  Ata  i  Kasakhstan 
den  25.  august  2003,  blev  han 
det  første  medlem  af  De  Tolv 
Apostles  Kvorum,  som  har  besøgt 
Centralasien.  Under  sit  besøg 
mødtes  han  med  Kirkens  medlem- 
mer og  indviede  to  lande,  hvor 
Kirken  endnu  er  ny. 

Ældste  Nelson  og  ældste  Douglas 
L.  Cailister  fra  De  Halvfjerds,  som  er 
præsident  for  Det  Østeuropæiske 

Område,  mødtes  med  ledere  fra 
regeringen  samt  lokalsamfundet 
og  blev  interviewet  på  en  lokal  tv- 
station. 

Flere  end  90  medlemmer  fra 
Alma  Ata  Gren  og  deres  venner 
samledes  i  deres  nyligt  lejede  kirke- 
lokaler for  at  høre  ældste  Nelsons 
vidnesbyrd  og  råd.  Han  talte 
om  familier  og  om  de  velsignelser, 
der  følger  af  at  efterleve  evangeliet. 

Medlemmer  fra  fjerntliggende 
byer  var  rejst  med  bus  i  helt  op  til 
13  timer  for  at  overvære  mødet.  Ét 
medlem  kom  fra  nabolandet  Tadsjiki- 
stan. Mødet  var  det  største  kirkemø- 
de nogensinde  i  Kasakhstan,  hvor 
Kirken  opnåede  officiel  anerkendel- 
se for  blot  tre  år  siden.  Alma  Ata 
Gren  blev  oprettet  i  juli  2001  af 
ældste  Cailister. 

Tidligt  næste  morgen  vandrede 
ældste  Nelson  sammen  med  ældste 
Cailister  og  lokale  kirkeledere  op  til 
toppen  af  Kok  Tobe  (som  betyder 
»Det  Grønne  Bakkedrag«) ;  det  er  et 
iøjnefaldende  vartegn  i  byen.  Grup- 
pen mødtes  i  en  lund  i  skyggen  af  de 
sneklædte  bjergtoppe  i  Tien  Shan- 
bjergene  med  hele  storbyen  Alma 
Ata  nedenfor.  Herfra  kunne  gruppen 
se  det  sted,  hvor  den  første  dåb  blev 
udført  i  Kasakhstan  i  november  1999 


samt  den  nuværende  kirkebygning. 

Ældste  Nelson  indviede  Ka- 
sakhstan med  disse  ord:  »Der  er 
fremspiret  en  ny  ånd,  fyldt  med  håb, 
blandet  med  en  tørst  efter  at  blive 
oplyst.« 

Ved  slutningen  af  bønnen  brød 
de  første  solstråler  frem  over  byen. 
En  ny  æra  var  begyndt  for  dette  land 
med  15  millioner  indbyggere. 

Derefter  kørte  ældste  Nelson  og 
ældste  Callister  i  fire  timer  i  bil  til 
Bisjkek,  hovedstaden  i  naborepublik- 
ken Kirgisistan,  der  har  5  millioner 
indbyggere.  Under  et  besøg  i  Salt 
Lake  City  for  nylig  havde  udenrigsmi- 
nisteren for  Kirgisistan,  Askar  Aitma- 
tov,  inviteret  ældste  Nelson  til  at 
deltage  i  2200-årsjubilæet  for  Kirgisi- 
stan fødsel  som  nation  i  august. 


Ældste  Nelsons  skema  omfattede 
møder  med  landets  præsident  og 
premierminister  samt  borgmesteren 
i  Bisjkek  og  guvernøren  for  Chui 
Oblast. 

Under  deres  besøg  mødtes  ældste 
Nelson,  ældste  Cailister  og  andre  i 
Venskabsparken  i  Bisjkeks  centrum 
for  at  indvie  Kirgisistan.  De  mødtes 
på  et  område  omgivet  af  stedsegrøn- 
ne træer,  høj  klar  himmel  oventil  og 
til  tonerne  af  fuglenes  morgensang. 
I  disse  åndelige  omgivelser  bad 
ældste  Nelson  en  bøn.  I  bønnen  bad 
han  bl.a.  om,  at  »frugtplantager  og 
vingårde  vil  blive  velsignet  med  at 
give  frugt,  at  flokkene  og  hjordene 
må  forøges  og  at  dette  lands  natur- 
rigdomme vil  kunne  dække  indbyg- 
gernes behov.«  ■ 


Børn  i  hele  verden  fejrer  Primarys 
fødselsdag 


Tara  lyn  Trost 

Den  første  primarypræsidentin- 
de,  Aurelia  Spencer  Rogers,  var 
fuldt  ud  klar  over,  at  »af  de  små  ting 
kommer  det,  som  er  stort«  (L&P 
64:33). 

Den  organisation,  som  hun  var 
med  til  at  oprette  i  1878  for  Kirkens 
yngste  medlemmer,  er  vokset  fra  224 
drenge  og  piger,  som  mødtes  i  »sten- 
kirken« i  Farmington  i  Utah,  til  næ- 
sten en  million  primarybørn  i  hele 
verden. 

Børn  og  deres  ledere  i  hele  verden 
har  fejret  Primarys  125  års  fødsels- 


dag hele  året,  begyndende  med  en 
verdensomspændende  udsendelse 
til  børnene  i  februar. 

En  lun,  skyet  dag  fejrede  primary- 
børn i  Sundsvall  i  Sverige  Primarys 
fødselsdag  ved  at  tegne  på  og  opsen- 
de »missionærballoner«.  Børnene 
satte  sedler  fast  i  de  heliumfyldte 
balloner,  hvorpå  der  stod:  »Jeg  er 
medlem  af  Jesu  Kristi  Kirke  af  Sidste 
Dages  Hellige.  Vi  fejrer  Primarys 
125  års  fødselsdag  i  år.  Primary  er 
en  organisation  for  børnene  i  vores 
kirke.  Hvis  du  finder  denne  besked, 

vil  jeg  blive  meget  glad  for  at  høre 
fra  dig.  (Underskrevet  med  barnets 
navn  og  Kirkens  adresse).« 

En  familie  i  Ylivieska  ved  Kokkola 
i  Finland  fandt  en  af  de  farverige 
balloner,  som  var  fløjet  400  kilome- 
ter over  Østersøen.  Familien  var  inde 
i  skoven  flere  kilometer  fra  deres 
hjem,  da  de  fandt  ballonen,  som 
stadig  var  intakt.  Primarybørnene  var 
meget  begejstrede  over  at  modtage 
og  besvare  familiens  brev. 

I  Sofia  Distrikt  i  Bulgarien  blev  der 
holdt  primaryfest  for  de  omkringlig- 
gende byer  i  forbindelse  med  udsen- 
delsen. Børnene  lavede  templer  af 
kiks  og  slik,  legede  og  spillede  spil 
og  lavede  armbånd  og  halskæder. 

Missionærerne  i  Sofia  Mission 
inviterede  undersøgere  og  deres 
børn  med  til  aktiviteten.  »[En  under- 
søgers] lille  pige  gik  hjem  og  sang 
alle  [primary-]  sangene  og  blev  ved 
med  at  tale  om  alle  børnene,  og  hvor 
sjovt  det  havde  været,«  sagde  søster 
Wendi,  en  missionær  fra  Salt  Lake 
City.  »Det  endte  med,  at  denne  lille 


seksårige  pige  fik  sin  mor  med  i 
kirke  søndagen  efter.  Moderen  var 
meget  imponeret  over,  at  vi  havde 
sådan  en  organisation.« 

Primarybørn  og  -ledere  i  Sao  Paulo 
Nordlige  Stav  i  Brasilien  fejrede 
fødselsdagen  med  et  stort  talent- 
show med  stavens  primarybørn  som 
deltagere.  På  en  scene,  der  var  ud- 
smykket med  farverige  balloner  og 
glimmer  i  baggrunden,  dansede 
udklædte  børn,  spillede  skuespil  og 
sang  for  et  publikum  bestående  af 
deres  forældre,  ledere  og  jævnal- 
drende. Efter  forestillingen  fik  hvert 
barn  et  billede  af  Jesus  Kristus  af 
stavens  primarypræsidentskab. 

I  Accra  i  Ghana  deltog  170  børn 
fra  Accra  Lartebiokorshie  Stav  i  en 
slægtshistorisk  aktivitet  i  anlednin- 
gen af  Primarys  fødselsdag,  hvor  de 
udfyldte  deres  eget  stamtræ  på  fire 
generationer. 

Tidligere  på  året  lavede  primary- 
børn fra  Wake  Forest  Ward  i  Raleigh 
Stav  i  North  Carolina  i  USA  en  kvilt 
med  firkanter,  der  var  udsmykket  af 


primarybørn  fra  hele  verden.  Prima- 
rypræsidentinden  i  Wake  Forest 
Ward,  Judy  Downey,  iværksatte 
projektet  for  at  hjælpe  børnene  i 
hendes  ward  med  at  skabe  kontakt 
til  primarybørn  i  hele  verden.  Der 
blev  skabt  internationale  kontakter 
gennem  lokale  medlemmer  og  deres 
bekendte. 

Søster  Downey  bad  børn  i  forskel- 
lige lande  om  at  udsmykke  en  firkant 
til  kvilten,  som  viste  noget  om  dem 
selv,  hvor  de  bor,  deres  vidnesbyrd 
om  evangeliet,  og  hvad  de  elsker  ved 
Primary.  52  udsmykkede  firkanter 
fra  børn  i  hele  verden  nåede  frem. 

»En  dag  fik  jeg  med  posten  en 
sindrigt  broderet  danser  fra  Tahiti  og 
et  broderi  af  et  næsehorn  fra  Sydafri- 
ka,« sagde  søster  Downey.  »En  anden 
dag  modtog  jeg  et  portræt  af  tre 
koreanske  børn,  som  gik  hen  mod 
livets  træ,  og  et  yndigt  billede  af  en 
familie  fra  Vancouver  i  Canada,  som 
stod  foran  templet.  Primarybørnene 


Børn  fra  Wake  Forest  Ward  i  Raleigh 
i  North  Carolina  i  USA  med  kviltede 
firkanter,,  som  er  lavet  i  forbindelse  med 
Primarys  profekt  op  til  Primarys  125  års 
fødselsdag. 


sendte  stoflapper  med  vulkanud- 
brud på  fra  Hawaii  og  koalabjørne, 
som  spiste  eukalyptus,  fra  Australien. 
På  en  af  firkanterne  fra  et  barn  i 
Nebraska  var  der  broderet  et  kort 
over  Mormonruten  fra  Nauvoo  til 
Salt  Lake  City,  og  templet  i  Winter 


Quarters  i  Nebraska  var  syet  oven 

over  ruten.« 

Kvilten  skulle  senere  overrækkes 

til  hovedpræsidentinden  for  Primary, 

Coleen  K.  Menlove.  ■ 

Chiurch  News  har  bidraget 
til  denne  artikel. 


Strømsvigt  -  en  prøve  på  beredskab 


Shaun  D  Stahle 

Et  strømsvigt,  som  ramte  en  stor 
del  af  de  nordøstlige  stater  i 
USA  og  det  sydlige  Canada  den 
14.  august  2003,  viste  sig  at  blive  en 
prøve  på  den  enkeltes  og  familiernes 
beredskab.  Flere  dage  uden  elektrici- 
tet og  vand  var  en  påmindelse  om, 
at  katastrofer  indtræffer  uventet  og 
i  mange  former. 

Strømsvigtet  begyndte  sent  på 
eftermiddagen  og  omfattede  det 
meste  af  staten  New  York  og  dele  af 
det  nærliggende  New  England;  det 
bredte  sig  videre  til  Ohio  og  Michi- 
gan og  ind  over  grænsen  til  Ontario 
i  Canada.  I  nogle  områder  kom 
strømmen  igen  efter  en  times  forløb, 
mens  andre  områder  måtte  undvære 
strøm  i  næsten  tre  dage. 

Stavspræsidenter  i  hele  det  ramte 
område  sagde,  at  deres  medlemmer 
generelt  klarede  sig  godt,  da  strøm- 
men gik,  og  at  de  var  tvunget  til  at 
gøre  brug  af  deres  forråd. 

»Jeg  var  på  arbejde,  da  strømmen 
gik,«  sagde  biskop  James  Kaski  fra 
Blue  Water  Ward  i  Grand  Blanc 
Michigan  Stav.  »Få  minutter  efter  at 


strømsvigtet  indtraf,  kontaktede  jeg 
præstedømmelederne  for  at  iværk- 
sætte en  tredøgns  nødplan,  som 
omfatter  verbal  kommunikation  med 
hver  enkelt  familie  og  særlig  op- 
mærksomhed over  for  enker,  børn 
og  handikappede.« 

En  ting,  som  stavspræsidenter  og 
biskopper  bemærkede,  var  den  ro, 
der  herskede  hos  medlemmerne. 
»Strømsvigtet  forårsagede  meget  lidt 
panik  i  wardet.  En  stor  del  af  denne 
ro  skyldtes  medlemmernes  bered- 
skab,« sagde  biskop  Kaski.  »At  være 
rimeligt  beredt  havde  stor  betydning 
for,  hvordan  vi  reagerede.« 

Strømsvigtet  var  det  største  i  USA  s 
historie  og  ramte  omkring  50  millio- 
ner mennesker.  Titusindvis  af  men- 
nesker i  storbyer  som  New  York 
myldrede  ud  fra  stoppede  under- 
grundsbaner eller  skyndte  sig  ned  af 
trapperne  i  skyskraberne  for  at  gå 
hjem. 

Mange  af  Kirkens  medlemmer, 
som  arbejdede  på  Manhattan,  hvoraf 
nogle  havde  30-50  kilometer  hjem, 
overnattede  i  stavscentret  i  New  York 


Lianne  RacioppOj,  som  er  medlem  af 
Kirken,  fortalte  i  en  avisartikel  om 
personligt  beredskab. 

City.  Nogle  besøgende  i  byen  brugte 
også  stavscentret,  fordi  deres  elek- 
troniske hotelnøgler  ikke  virkede  på 
grund  af  strømsvigtet. 

I  Grand  River  Gren  i  Detroit  Di- 
strikt i  Michigan  tilbød  en  enlig  mor 
med  to  børn,  at  enker  kunne  kom- 
me hjem  og  spise  hos  hende,  og  at 
hun  ville  bruge  af  sin  forrådsmad. 
Eftersom  hun  var  velforberedt,  gik 
hun  også  over  til  naboerne  og  tilbød 
dem  mad  og  hjælp. 

Forråd  er  almindeligt  blandt  med- 
lemmerne, men  det  er  noget  nyt  for 
mange  andre.  Efter  at  have  hørt  om 
Lianne  Racioppo,  et  medlem  i  Toron- 
to som  havde  forråd  og  var  forberedt 
på  katastrofen,  interviewede  avisen 
Toronto  Sun  hende  til  en  større 
artikel,  som  blev  trykt  kort  tid  efter. 

Lianne,  hvis  mand,  Silvano,  er  biskop 
i  Don  Mills  Ward  i  Toronto  Stav, 
fortalte  om  Kirkens  råd  om  at  være 
forberedt  til  nødsituationer.  Hun 
fortalte,  hvordan  hun  havde  planlagt 
at  samle  mad  ind  til  at  kunne  brødfø- 
de ni  mennesker  i  et  år.  ■ 

Fra  Church  News,  30.  august  2003. 

Til  hver  slægt,  stamme,  tungemål  og  folk 


Ihele  2003  fejrede  sidste  dages 
hellige  fra  alle  verdenshjørner 
jubilæet  for  Kirkens  oprettelse  i 
deres  respektive  lande.  Selvom  det 
har  taget  nogen  tid  for  Kirken  at 
opnå  fodfæste  i  nogle  lande,  hylder 
medlemmerne  i  dag  Kirkens  første 
skridt  ved  deres  beslutning  om  at  gå 
videre  frem. 

150  år  siden  missionærerne  kom  til 
Hong  Kong 

Hosea  Stout,  James  Lewis  og 
Chapman  Duncan  forlod  Payson  i 
Utah  den  24.  oktober  1852  for  at 
tage  på  mission  i  Asien.  De  rejste  til 
San  Francisco  i  Californien  og  fik 
billet  til  et  skib,  der  lagde  til  i  Hawaii 
og  Cook-øerne  og  til  sidst  i  Hong 
Kong. 

Den  27.  april  1853,  185  dage  efter 
deres  afrejse,  ankom  de  tre  missio- 


nærer til  havnen  i  Hong  Kong  »og 
passerede  kinesiske  både  med  folk 
fra  alle  professioner,  som  prøvede  at 
reklamere  for  deres  færdigheder 
eller  varer«,  skrev  ældste  Stout  i  sin 
dagbog. 

Taipingopstanden,  som  begyndte  i 
1851  og  varede  til  1864,  hindrede 
missionærerne  i  at  rejse  ind  i  Kina. 
De  blev  derfor  i  Hong  Kong.  Der  var 
en  kvælende  varme  og  fugtighed, 
men  det  var  sprogbarrieren,  som 
efter  nogen  tid  fik  dem  til  at  rejse 
hjem.  Ældste  Stout  skrev:  »Den 
samme  lyd  har  forskellige  betydnin- 
ger, som  nuanceres  ved  intonation, 
ligesom  i  musik  . . .  hvilket  gør  spro- 
get meget  svært  og  helt  umuligt  at 
lære  uden  en  lærer.« 

De  tre  missionærer  havde  desvær- 
re ikke  råd  til  en  lærer,  og  de  rejste 
hjem  efter  fire  måneder. 


Næsten  100  år  senere,  i  februar 
1950,  rejste  der  atter  missionærer  til 
Hong  Kong,  men  blot  for  at  blive 
evakueret  efter  et  år  på  grund  af 
Koreakrigen.  1  1955  blev  missionen 
genåbnet,  og  der  har  været  missio- 
nærer i  Hong  Kong  lige  siden. 

I  dag  tjener  en  af  Hosea  Stouts 
slægtninge,  Adam  Stout,  som  missio- 
nær i  Hong  Kong  Mission.  Ældste 
Stouts  rejse  fra  Missionærskolen  i 
Provo  i  Utah  til  hans  mission  i  Hong 
Kong  tog  kun  16  timer,  sammenlig- 
net med  de  185  dage,  som  det  tog 
hans  slægtning.  Ældste  Stout  rejste 
også  fra  USA  i  San  Francisco,  ligesom 
hans  slægtning  mange  år  forinden. 

Flere  end  4000  missionærer 
har  tjent  i  Hong  Kong  i  de  sidste 
50  år.  Nogle  er  rejst  tilbage  til  Hong 
Kong  som  missionspræsidenter. 
Af  de  17  missionspræsidenter  i 
Hong  Kong  siden  1950  har  12  af 
dem  været  på  mission  i  Hong 
Kong  som  unge  ældster,  og  to  af 

missionspræsidenternes  hustruer 
har  tjent  som  unge  søstermissionæ- 
rer i  Hong  Kong.  Den  nuværende 
missionspræsident,  Ted  Hop  Ong, 
som  er  af  kinesisk  herkomst,  og  hans 
hustru  Wai-Mui  Amelia  Yeung,  er 
født  og  opvokset  i  Hong  Kong. 

I  hele  Hong  Kong  er  der  i  øjeblik- 
ket flere  end  21.000  medlemmer  i  39 
menigheder. 

Rusland  indviet  for  100  år  siden 

For  100  år  siden,  den  6.  august 
1903,  knælede  ældste  Francis  M. 
Lyman  fra  De  Tolv  Apostles  Kvorum 
og  ældste  Joseph  J.  Cannon,  en 
missionær  som  rejste  sammen  med 
ham,  i  Sommerhaven  i  Sankt  Peters- 
borg og  indviede  Rusland  til  evange- 
liets forkyndelse.  Tre  dage  senere, 
den  9.  august  1903,  blev  der  bedt 
endnu  en  indvielsesbøn  uden  for 
Kremls  mure  i  Moskva. 

Ældste  Cannon  indså,  hvilke 
problemer  Rusland  befandt  sig  i,  og 
nedskrev  sine  observationer  og  håb 
for  landet.  »En  dag  vil  der  blive 
frihed,«  skrev  han  den  27.  august 
1903  iMillennial  Star.  »Må  den  tid 
nærme  sig  hurtigt  uden  blodsudgy- 
delser og  revolution.« 

Det  russiske  folk  skulle  desværre 
komme  til  at  lide  under  megen 
blodsudgydelse  og  revolutioner,  før 
de  kom  til  at  nyde  frihed.  Første 
verdenskrig  affødte  bolsjevikrevoluti- 
onen i  1917,  som  fulgtes  af  en  frygte- 
lig borgerkrig,  der  varede  tre  år. 
Dernæst  fulgte  70  års  sovjetstyre 
præget  af  Josef  Stalins  politiske 


udrensninger  i  1930'erne,  hvor 
mange  millioner  russere  blev  henret- 
tet eller  idømt  straffe  i  brutale  ar- 
bejdslejre. 

Men  nu,  12  år  efter  Sovjetunio- 
nens fald,  er  ældste  Lymans  anden 
indvielsesbøn,  der  blev  bedt  i  Mo- 
skva, ved  at  gå  i  opfyldelse. 

»[Ældste  Lyman]  bad  for,  at  de 
ærlige  og  oprigtige  af  hjertet  ville 
blive  vendt  til  at  søge  sandheden,  og 
han  bad  Herren  om  at  sende  tjenere 
med  stor  visdom  og  tro  til  at  forkyn- 
de evangeliet  for  russerne  på  deres 
eget  sprog,«  skrev  ældste  Cannon. 

I  dag  forkynder  russisktalende 
missionærer  i  zarernes  land,  og 
hjerter  bliver  vendt  til  sandheden. 
Der  er  omkring  15.000  medlemmer  i 
Rusland. 

»Jeg  ved,  at  evangeliet  er  sandt, 
fordi  I  alle  er  her,«  sagde  Vladimir  A. 
Nechiporoy  præsident  for  Den 
Centraliserede  Religiøse  Forening 
for  Jesu  Kristi  Kirke  af  Sidste  Dages 
Hellige  i  Rusland  (Kirkens  juridiske 
person)  til  en  gruppe  sportsfolk  fra 
Utah,  som  for  nylig  konkurrerede  i 
Moskva.  »For  19-20  år  siden  var  der 
ingen,  som  ville  havet  forestillet  sig 
det  her.« 

Da  præsident  Gordon  B.  Hinckley 
rejste  til  Moskva  i  2002,  gav  også  han 
udtryk  for  sin  forundring  over  Kir- 
kens vækst  i  Rusland.  »Jeg  havde 
aldrig  forestillet  mig,  at  jeg  ville 
komme  til  Moskva  og  se  sådan  en 
forsamling,«  sagde  han  til  næsten 
2.200  medlemmer,  missionærer  og 
undersøgere,  som  var  samlet  på 


Galena  Ganchorova  hjælper  Antorm 
Morozovi  (i  midten)  og  Timor  Shilonsky  i 
Primary  i  en  gren  i  Moskva.  Rusland  blev 
indviet  til  evangeliets  forkyndelse  for  1 00 
år  siden. 


Cosmos  Hotel  i  Moskva  i  september 
forrige  år.  »I  ser  så  godt  ud.« 

Kirken  har  virkelig  fået  fodfæste. 
En  søndag  sidst  i  juli  underviste 
Sergei  Kozhemyakin,  rådgiver  i 
grenspræsidentskabet  i  Rechnoy 
Gren  i  Moskva,  primarybørnene  i 
Trosartiklerne.  Imens  opfordrede 
andenrådgiveren  i  ældsternes  kvo- 
rum, Vagi  Babayan,  i  nogle  få  lokaler 
længere  henne  kvorumsmedlem- 
merne  til  at  gøre  det,  som  man 
plejer  at  drøfte  i  kvorummet  den 
sidste  søndag  i  måneden. 

»Det  er  sidste  søndag  i  denne 
måned,«  sagde  han.  »I  skal  gå  ud 
som  hjemmelærere.« 

Kirken  i  Sydafrika  fejrer  150  års 
jubilæum 

Bror  C.  Kenneth  Powrie  husker 
tydeligt  den  første  gang,  han  var 
til  nadvermøde  i  Kirken  i  1950  i 

Til  et  møde  på  Signal  Hill  med  udsigt  til  Table  Mountain  mindes  medlemmer  i 
Sydafrika  1 50-årsdagen  for  Kirkens  oprettelse  i  Sydafrika. 


Krugersdorp  i  Sydafrika.  Der  var  seks 
mennesker  til  stede,  de  to  af  den:i  var 
missionærer.  Senere  samme  år  blev 
han  og  hans  hustru,  Philippa,  døbt, 
og  de  tog  til  distriktskonference  i 
Johannesburg.  Der  var  50  menne- 
sker i  denne  menighed. 

»Sådan  begyndte  et  nyt  liv  i  Kir- 
ken, som,  rent  timeligt,  viste  et 
meget  lille  tegn  på  kunne  være  Jesu 
Kristi  eneste  sande  kirke,  for  vi 
mødtes  i  beskidte  bygninger  og 
andre  ydmyge  steder,  vi  var  meget  få 
medlemmer  og  havde  meget  util- 
strækkelige mødelokaler,«  siger  bror 
Powrie,  som  i  dag  er  stavspatriark  og 
tidligere  præsident  for  templet  i 
Johannesburg.  »Men  den  sande, 

o 

gode  And  var  der  til  at  vejlede  os, 
når  vi  ligesom  små  børn  kravlede, 
dernæst  stavrede  af  sted  og  så  stod 
rankt  og  gik  med  oprejst  pande  og 
dog  var  ydmyge  over  de  vidnesbyrd, 
som  vi  følte  vokse  i  vores  hjerte.« 
Det  er  over  150  år  siden,  at  ældste 


Jesse  Haven,  Leonard  L.  Smith  og 
William  H.  Walker  ankom  med  skib 
til  Cape  Town  for  at  indlede  missio- 
neringen i  Sydafrika.  De  ankom  den 
19.  april  1853  og  organiserede  offi- 
cielt Kirken  i  Kap  Det  Gode  Håb  den 
23.  maj.  Mindre  end  tre  måneder 
efter,  den  16.  august  1853,  blev 
Kirkens  første  gren  organiseret  i 
Mowbray  seks  kilometer  uden  for 
Cape  Town.  I  1855  bestod  Kirken  i 
Kap  Det  Gode  Håb  af  seks  grene  og 
126  medlemmer. 

Siden  da  har  Sydafrika  oplevet 
politiske  stridigheder  og  urolighe- 
der. Desuden  er  mange  af  Kirkens 
medlemmer  emigreret  til  USA.  Men 
Kirken  er  vokset  på  det  fundament, 
som  de  første  missionærer  og  om- 
vendte har  lagt,  og  den  er  vokset  til 
ca.  35.000  medlemmer  i  10  stave  og 
tre  missioner. 

I  de  forgangne  måneder  har  med- 
lemmerne fejret  Kirkens  150  års 
jubilæum  i  Sydafrika  med  aktiviteter 


og  tjenesteprojekter  begyndende 
med  et  møde  den  19.  april  2003  med 
91  medlemmer  fra  Cape  Town  Stav, 
som  fandt  sted  på  Signal  Hill  med 
udsigt  over  byen.  Medlemmerne 
ankom  ved  solopgang  for  at  bære 
deres  vidnesbyrd  og  høre  en  tale  af 
præsident  Mervyn  C.  Giddey,  som  er 
førsterådgiver  i  stavspræsidentska- 
bet. 

I  Bedfordview  Ward  i  Bedfordview 
Stav  udførte  medlemmerne  150 
timers  tjeneste  på  Alex/Tara  Clinic, 
som  er  en  klinik  for  familier,  børn  og 
ældre,  der  er  ramt  af  HIV  og  AIDS. 
Ved  aktiviteter  i  hele  juli  måned 
pakkede  søstre  i  Hjælpeforeningen 
mad  til  familier,  præstedømmekvo- 
rummerne  klargjorde  et  stykke  jord 
til  beplantning  af  en  køkkenhave,  og 
missionærerne,  de  unge  og  primary- 
børnene stod  for  en  påskeægsjagt. 

Mowbray  Ward  i  Cape  Town  Stav 
fejrede  150-året  for  oprettelsen  af 
Kirkens  første  gren  i  Sydafrika  med 
frokost  og  fødselsdagskage. 

»Fremtiden  tegner  lyst«,  sagde 
ældste  Steven  E.  Snow  fra  De  Halv- 
fjerds, som  er  præsident  for  Det 
Sydøstlige  Område  i  Afrika.  »Vi  ser  en 
masse  gode  mennesker  blandt  alle 
racer  blive  omvendt  til  Kirken  . . . 
Evangeliet  vil  få  stor  indflydelse  på 
hele  kontinentet.  For  mig  er  det 
simpelthen  utroligt  at  tænke  sig,  at 
det  begyndte  med  tre  ældsters  [ind- 
sats].« ■ 

Church  News  har  bidraget 
til  denne  artikel. 

Lokal  nyt 


»Evangeliet  i  dets  fylde  i  Europa« 


Eldste  Bruce  C.  Hafen 


Da  jeg  var 
missionær  i 
Frankfurt  i 
Tyskland  for  40 
år  siden,  kom 
jeg  til  både  at 
elske  og  nære 


håb  for  de 
europæiske  hellige.  Jeg  følte  inder- 
ligt med  en  missionær  fra  Østberlin, 
da  han  i  1962  fortalte  mig  sin  histo- 
rie. Han  og  hans  kæreste  blev  forel- 
sket. De  ønskede  at  blive  gift  i  tem- 
plet og  opdrage  deres  børn  i  Kirken. 
Det  ønskede  de  mere  end  noget 
andet.  Men  deres  drøm  kunne  ikke 
opfyldes  i  Østeuropa. 

De  besluttede,  at  de  havde  bedre 
chance  for  at  undslippe  til  Vesttysk- 
land ved  at  skilles  og  rejse  hver  for 
sig.  De  fastsatte  et  tidspunkt  og  et 
sted,  hvor  de  kunne  mødes  i  Vest- 
berlin. Han  undslap  og  ankom  til 
mødestedet  -  men  meget  tragisk 
kom  hun  ikke.  Han  sagde,  at  han 
ikke  vidste,  om  hun  havde  overlevet. 
Jeg  ved  ikke,  om  de  nogensinde 
fandt  hinanden  igen. 

Nu  er  en  ny  dag  begyndt  i  Europa. 
Præsident  Kimball  begyndte  i  1974  at 
bede  de  hellige  om  at  bede  til  Her- 
ren om  at  åbne  dørene  til  de  lukke- 
de lande.  Så  de  hellige  bad.  1 1978 
modtog  præsident  Kimball  åbenba- 
ringen, som  tillod  alle  værdige 


mandlige  medlemmer  af  Kirken  at 
bære  præstedømmet.  Og  de  hellige 
græd  af  glæde. 

Missioneringen  bredte  sig  over 
hele  verden.  I  1989  faldt  Berlinmu- 
ren. Da  jerntæppet  faldt,  åbnedes 
tæppet  for  næste  akt  i  genoprettel- 
sens drama,  hvor  land  efter  land 
åbnede  deres  døre  for  missionærer- 
ne. De  af  os,  som  oplevede  disse 
begivenheder,  fandt  dem  så  forbløf- 
fende, at  ingen  af  os  havde  vovet  at 
forudsige  det,  der  faktisk  fandt  sted. 

I  de  seneste  år  har  vi  set  nye  tem- 
pler komme  til  Europa.  Snart  kom- 
mer der  to  mere  -  i  København  og 
Helsinki.  Herren  har  hørt  de  helliges 
bønner,  hvor  de  bad  om,  at  denne 
dag  måtte  komme,  ligesom  bønnen 
fra  den  unge  mand  fra  Østberlin,  jeg 
mødte.  Evangeliets  fylde  »gengives« 
fuldt  ud  i  landene  i  Det  Centraleuro- 
pæiske Område.  Vi  har  sandelig  stor 
grund  til  at  glæde  os! 

Nu  kan  hver  europæer  frit  leve 
efter  evangeliet,  tjene  på  mission, 
gifte  sig  i  det  hellige  tempel,  derpå 
opdrage  en  familie  i  retfærdighed  og 
opbygge  Guds  rige  i  sit  hjemland. 
Jeg  er  dybt  taknemmelig  for,  at 
søster  Hafen  og  jeg  kan  være  her  nu, 
se  med  vore  egne  øjne  og  i  vores 
eget  hjerte  føle  opfyldelsen  af  profeti 
og  svaret  på  mange  bønner. 

Nephi  profeterede  i  en  gribende 


vision  om  denne  dag:  »Jeg  så  Guds 
Lams  kirke  og  dens  medlemstal  var 
ringe  på  grund  af  . . .  ondskab  . . . 
alligevel  . . .  Guds  hellige  var  . . . 
overalt  på  jorden  ...  Og  ...  jeg, 
Nephi,  så  Guds  Lams  kraft  komme 
ned  over  Lammets  kirkes  bellige  . . . 
og  de  blev  udrustet  med  retfærdig- 
hed og  med  Guds  kraft  i  stor  herlig- 
hed« (1  Nephi  14:12-14). 

Nu  er  »Guds  hellige«  for  første 
gang  i  jordens  historie  »overalt  på 
jorden«  udrustet  med  templets 
velsignelser.  Lad  os  derfor  glæde  os 
så  meget,  at  vi  inviterer  vore  venner 
hjem,  hvor  missionærerne  kan  un- 
dervise dem  i  evangeliet.  Må  Gud 
fortsat  velsigne  de  hellige  i  Europa 
med  sin  »kraft  i  stor  herlighed«, 
mens  vi  samler  »de  retfærdige  . . . 
at  de  kan  komme  til  Zion«  i  vore 
hjemlande  »med  evige  frydesange« 
(L&P  109:39).  ■ 


Århus  Stav  25  år 

Lørdag  den  20.  september  2003 
i  samledes  medlemmer  fra  Århus 
Stav  til  en  festlig  familiedag  på  Balle- 
skolen i  Silkeborg. 

Den  officielle  del  af  programmet 
startede  kl.  14,  hvor  stavspræsident 
Erik  Ryttersgaard  bød  velkommen. 

Vi  begyndte  med  sangen  »Kom, 
kom  Guds  folk«  og  bøn. 

Første  taler  var  bror  Knud  Bent 
Andersen  fra  Fredericia,  som  fortalte 
om  udviklingen  og  forskellen  på  en 

Scene  fra  musicalen  »Livets  store  spørgsmål«,  som  var  en  enorm  succes. 


mission  med  distrikter  og  grene  og 
så  en  stav.  Han  fortalte  også,  at  det 
var  apostlen  Mark  Petersen,  der  i  sin 
tid  kom  for  at  kalde  en  stavspræsi- 
dent  og  oprette  staven.  Dengang  var 
det  sådan,  at  stavspræsidenten  en 
gang  om  året  rejste  til  Salt  Lake  City 
for  at  overvære  generalkonferencen, 
hvor  han  overværede  alle  møderne. 
Det  var  meget  givende  og  en  stor 
velsignelse,  men  absolut  ikke  den 
store  ferietur,  da  det  kunne  være 
endog  meget  hårdt  at  være  til  så 
mange  møder  på  så  kort  tid  -  især 
når  man  tænker  på  tidsforskellen  - 
men  det  var  oplevelser,  der  blev 
tænkt  tilbage  på  med  stor  glæde. 

o 

For  25  år  siden,  da  Århus  Stav  blev 
oprettet,  var  der  ca.  fire  millioner 
medlemmer  af  Kirken,  og  i  dag  er 
der  næsten  12  millioner.  Det  vil  sige, 
at  medlemstallet  er  tredoblet,  mens 

o 

vi  har  haft  Århus  Stav. 


Bror  Åndersen  sluttede  med  at 
sige:  »Lad  folk  se,  hvor  glade  vi  er  for 
vores  tro  og  evangeliet.« 

Næste  taler  var  præsident  Rytters- 
gaard,  som  med  smil  i  øjnene 
fortalte,  at  da  han  fik  kaldelsen  som 
stavspræsident,  så  var  den  årlige 
rejse  til  Salt  Lake  afskaffet. 

Han  fortalte  også  mange  ting  om, 
hvad  der  vil  ske  i  forbindelse  med 
tempelindvielsen  i  København. 

Om  stave  sagde  han:  »En  stav  er 
Kirken  i  miniformat.«  Stavens  ledere 
har  ikke  de  samme  beføjelser  som 
Kirkens  Første  Præsidentskab,  men 
en  stav  er  bygget  op  på  samme 
måde. 

»Vi  må  ikke  falde  i  kløften,  men  stå 
fast  på  vores  principper.  Hav  det 
som  mål  at  komme  i  templet  og 
modtage  de  velsignelser,  der  følger 
med,  nemlig  glæde,  kærlighed  samt 
at  have  Ånden  hos  os.« 


Til  sidst  takkede  han  dem,  der 
havde  arbejdet  hårdt  for  at  give  os 
en  god  dag,  hvorefter  vi  sang  »Syng 
Guds  pris«  og  sluttede  med  bøn. 

Koncert 

Derefter  var  der  pause,  hvor  de 
fremmødte  kunne  finde  sammen  og 
genopfriske  gamle  minder  samt 
udvikle  bekendtskabet.  Der  var  også 
mulighed  for  at  se  og  købe  litteratur 
og  forskellige  ting,  som  familien 
Andersen  fra  Odense  havde  udstillet. 

Herefter  samledes  vi  til  en  kon- 
cert, som  Esbjerg  Amatørorkester 
glædede  os  med.  Det  var  et  meget 
smukt  og  varieret  musikprogram, 
vi  blev  præsenteret  for. 

Der  blev  lagt  ud  med  Florentiner- 
march, som  er  skrevet  af  en  tjekkisk 
komponist.  Derefter  kom  en  af 
Lumbyes  dansekompositioner, 
Columbinepolka,  hvorefter  musik  af 
den  gode,  danske  komponist  Kai 
Norman  Åndersen  blev  præsenteret. 

Der  var  en  duet  af  Ulrika  og  Hans- 
Henrik  Grabe  fra  Odense,  som  sang 
stemningsmelodier.  »I  sommersol 
ved  den  hvide  hest«  fra  »Sommer  i 
Tyrol«  blev  smukt,  glad  og  muntert 
sunget  af  søster  Ulrika  Grabe.  Deref- 
ter spillede  bror  Carl-Johan  Grabe 
fra  Esbjerg  et  instrumentalnummer 
på  trompet,  det  gamle  Frank  Sinatra- 
nummer  »My  Way«.  Orkestret  lagde 
ved  dette  nummer  en  fin  baggrund. 

Det  næste  var  et  potpourri  fra 
»My  Fair  Lady«,  hvor  forsamlingen 
ved  et  af  numrene  deltog  som 
fløjtekor. 

Stemningen  var  helt  i  top  ved 
nummeret  »Alfred  skal  giftes  nu  til 
morgen«. 

En  meget  fin  koncert  -  og  en  stor 
tak  og  blomster  til  orkestret,  som 
havde  kørt  fra  Esbjerg  til  Silkeborg 
for  at  glæde  os  med  deres  sang  og 
musik. 

Festmiddag  og  musical 

Efter  endnu  en  pause  samledes 
vi  kl.  17  ved  de  festdækkede  borde. 
Der  var  sandelig  nogen,  der  havde 
haft  travlt  med  at  gøre  det  fint  og 
flot.  Festmiddagen  bestod  af  tun- 
mousse og  derefter  kartoffelsalat, 
flødebagte  kartofler  samt  salat  og 
masser  af  forskelligt  kød:  Roast  beef, 
glaseret  skinke  samt  indbagt  mør- 
brad. Det  var  ganske  flot  og  smagte 
godt. 

Godt  mætte  efter  de  første  to 
retter  mad  blev  vi  nu  inviteret  til  at 
overvære  førsteopførelsen  af  musi- 
calen »Livets  store  spørgsmål«. 

Stykket  er  skrevet  af  Helge  Nør- 
rung fra  København  samt  Knud  Bent 
Andersen  fra  Fredericia.  Sangtekster- 
ne var  skrevet  af  Helge  Nørrung  og 
musikken  af  Carl-Johan  Grabe  fra 
Esbjerg. 

Stykket  blev  opført  af  flere  med- 
lemmer fra  Odense,  og  de  gjorde  et 
fantastisk  arbejde.  Virkelig  dejligt! 

Som  overskriften  siger,  så  fortalte 
stykket  om  livets  store  spørgsmål, 
nemlig  »hvor  kommer  vi  fra,  hvorfor 
er  vi  her,  og  hvor  går  vi  hen  efter 
dette  liv?« 

Stykket  fortalte  dette  på  en  meget 


Carl- Johan  Grabe  dirigerer  £sb/erg  Amatørorkester.  De  vakte  stor  begejstring  hos 
tilhørerne. 


smuk,  spændende  og  god  måde,  så 
alle  virkelig  kunne  se  meningen  med 
dette. 

Søskende  fra  Odense  havde  lagt 
en  masse  arbejde,  flid  og  kærlighed 
i  stykket,  og  sangene  var  også  en 
dejlig  og  inspirerende  oplevelse. 

Efter  stykket  var  der  længere 
stående  klapsalver,  og  der  blev 
virkelig  givet  udtryk  for  taknemme- 
lighed for  indsatsen  fra  dem,  der  på 
den  ene  eller  anden  måde  havde 
været  med  til  at  give  os  denne  store 
oplevelse. 

Det  var  så  stor,  dejlig  og  åndelig 


en  oplevelse,  at  det  blev  besluttet  at 
springe  dansen  over,  også  fordi  tiden 
var  »løbet  af  sted.« 

Vi  gik  nu  tilbage  til  bordene  og 
spiste  dessert,  som  var  en  lækker 
kaloriebombe. 

Vi  sluttede  aftenen  ved  sammen 
at  synge  »Sku'  gammel  venskab  ren 
forgå«  og  viste  vores  sammenhold 
ved  at  stå  arm  i  arm,  mens  vi  sang. 

Der  var  ca.  200  med  til  denne 
festdag,  som  længe  vil  stå  i  erindrin- 
gen som  en  god  oplevelse.  ■ 

Kirsten  Bokhonko,  Århus  Ward. 


Stavskonference  i  Århus  Stav 
Den  6.-7.  september  2003 


Referat  af  lederskabsmødet, 
den  6.  september 

ræsident  Hafen  fra  områdepræ- 
sidentskabet i  Tyskland  indledte 
mødet  med  at  give  instrukser  fra 
ældste  Perrys  budskaber  fra  de  to 
sidste  satellittransmissioner  for 
præstedømmeledere  om,  hvor  vig- 
tigt det  er,  at  hvert  medlem  har  en 
kaldelse.  Han  opfordrede  ligeledes 


alle  de  tilstedeværende  til  at  finde 
inaktive  medlemmer,  så  disse  med- 
lemmer også  kan  have  den  velsignel- 
se at  deltage  i  indvielsen  af  templet  i 
København. 

Missionspræsident  Hudson  beret- 
tede, at  der  har  været  elleve  dåb  i 
august  2002  i  missionen.  75%  kom- 
mer fra  henvisninger  fra  medlem- 
mer. 

Missionspræsidentens  andenrådgi- 
ver blev  kaldt  op  for  at  fortælle,  hvad 
det  betyder  i  ward  og  grene,  når 
missionsleder,  grenspræsident  og 
biskop  tager  aktivt  del  i  missionerin- 
gen. Det  gør  hele  forskellen. 

Præsident  Hudson  læste  et  brev 
op  fra  et  nyomvendt  medlem  om 
den  glæde,  som  evangeliet  har  været 
for  hende  og  missionærernes  villig- 
hed til  at  tjene  i  to  år. 

Ældste  Hafen  forklarede  i  sin  tale, 
at  evangeliet  er  ligesom  en  salme. 
Nogle  gange  sker  det,  at  medlem- 
merne glemmer  melodien  (kommer 
væk  fra  evangeliet) .  Da  er  det,  at  det 
fortsat  er  meget  vigtigt,  at  vi  bruger 
Anden,  når  vi  tjener,  så  de  inaktive 
medlemmer  igen  får  mulighed  for  at 
høre  salmen  og  kommer  tilbage  i 
fuld  aktivitet  i  kirken. 

Ældste  Hafen  opfordrede  præste- 
dømmets ledere  til  at  fokuser  meget 
på  templet  i  København.  Én  måde  vil 
være  at  oprette  en  tempelforberedel- 
sesklasse i  hvert  ward  eller  gren  i 
staven. 

Man  ser  klart  i  de  hjem,  hvor 
forældrene  er  beseglet  til  hinanden  i 
templet,  at  børnene  i  højere  grad 
tager  på  mission  og  ligeledes  kom- 
mer i  templet.  Vores  opgave  er 
derfor  at  få  flere  af  ægteparrene 
beseglet  til  hinanden. 

Efter  ældste  Hafens  tale  bar  Kenn 
Thuesen  vidnesbyrd,  hvor  han  fortal- 
te om  den  glæde,  det  havde  været 
for  ham  at  komme  i  templet  og 
modtage  templets  velsignelser  sam- 
men med  sin  familie,  og  den  hjælp, 
som  han  også  modtog  fra  wardet. 


Hovedmødet  -  7.  september 

Konferencens  hovedmøde  blev 
ledet  af  stavspræsident  Erik  Rytters- 
gaard.  Han  sagde  i  sin  tale,  at  med- 

o 

lemmerne  i  Århus  Stav  ikke  blot  er 
gode,  nej,  de  er  alletiders.  Ikke  alt  i 
vores  stav  står  i  stampe. 

»Sønderborg  Gren  er  således  på  et 
halvt  år  vokset  fra  24  til  37  tilstede- 
værende medlemmer.  I  Horsens  skal 
kirkebygningen  udvides,  så  der 
bliver  plads  til  alle.  Staven  har  nu 
eksisteret  i  25  år,  og  vi  er  alle  vokset  i 
tro,  forståelse  og  indsigt. 

Hjemmelærer-  og  besøgslærerin- 
debesøg  går  forud  for  alt  andet  -  det 
er  vigtigt,  at  vi  har  omsorg  for  hinan- 
den. Alle  er  værd  at  besøge  -  vi  skal 
hjælpe  alle  til  at  komme  tilbage  til 
folden.  Vi  er  alle  vor  himmelske 
Faders  børn.«  Præsident  Ryttersgaard 
tilføjede:  »Vi  kan  måle  vores  kærlig- 
hed til  vor  himmelske  Fader  efter, 
hvor  villige  vi  er  til  at  tilgive.« 

Søster  Malene  Riedel  fra  Frederiks- 
havn talte  om  tempelægteskab  og 
om  at  sætte  mål  og  træffe  valg.  Hun 
var  blevet  viet  i  templet  for  ca.  en 
måned  siden  og  gav  udtryk  for  sin 
taknemmelighed  over  at  have  fået  en 
god  mand  og  være  viet  i  templet. 

Bror  Lasse  Ilskov,  som  var  næste 
taler,  var  lige  kommet  hjem  fra  sin 
mission.  Den  Danske  Mission,  som 
han  beskrev  som  »den  bedste  missi- 
on i  verden.« 

Missionspræsident  Hudson  kunne 
samtykke  i,  at  Den  Danske  Mission 
virkelig  er  den  bedste  i  verden.  Han 
talte  dernæst  om  kærlighed,  Guds 
kærlighed.  Vi  er  Guds  børn,  og  der 


er  en  grund  til,  at  vi  er  her  på  jorden. 
Vor  himmelske  Fader  vidste,  at  ikke 
alle  ville  gøre  tingene,  som  vi  burde. 
Men  der  er  en  plan  -  nemlig  evange- 
liet med  mulighed  for  omvendelse, 
dåb  og  den  Helligånds  gave  -  og  at  vi 
skal  holde  ud  til  enden. 

Søster  Hafen  talte  derefter  om, 
hvorledes  vi  kan  opleve  glæde  på 
trods  af  udfordringer  og  problemer. 
Hun  gav  flere  eksempler  fra  hverda- 
gen på,  hvordan  vi  kan  opleve  glæ- 
den ved  evangeliet  og  glæde  selv 
midt  i  livets  store  udfordringer. 

Sidste  taler  var  bror  Hafen,  som 
bl.a.  sagde:  »Intet  højner  vores  ånde- 
lighed mere  end  ved  at  missionere.« 
Præsident  Hafen  nævnte  flere  dan- 
skere, som  havde  sat  deres  navn  på 
verdenskunsten,  bl.a.  Jørn  Utzon 
som  har  tegnet  operahuset  i  Sydney 
i  Australien;  Bertel  Thorvaldsen,  som 
har  lavet  Kristus-figuren,  samt  Carl 
Bloch,  som  har  malet  mange  smukke 
malerier. 

Vi  blev  også  opfordret  til  hver  især 
at  finde  tre  familier,  som  vi  kan 
invitere  med  til  åbenthus  i  templet 
til  maj  i  år. 

Præsident  Hafen  talte  desuden  om 
kærligheden  i  vore  grene  og  ward, 
og  hvordan  vi  kan  støtte  og  hjælpe 
hinanden,  når  vi  står  sammen  og  er 
stærke.  Vi  har  alle  brug  for  hinanden. 

Til  sidst  bar  præsident  Hafen 
vidnesbyrd  om,  at  det  kommende 
tempel  i  København  vil  velsigne  hele 
landet  og  alle  mennesker,  som  bor 
her  -  og  naturligvis  først  og  frem- 
mest Kirkens  medlemmer.  ■ 

o 

Kirsten  Bokhonko,  Århus  Ward. 

Et  hjertesuk  fra  Slægtshistorisk  Center 
i  København 


Forberedelse  og  faldgruber  når  man 
forbereder  navne  til  tempelordinancer 

V'i  vil  meget  gerne  hjælpe  jer  med 
at  klargøre  jeres  navne  til  templet 
-  lave  en  TempleReady  -  men  alt 
for  ofte  bliver  det  en  mindre  god 
oplevelse  for  både  medlem  og 
bibliotekar. 

o 

Årsagen  er  nok,  at  medlemmerne 
ikke  rigtig  er  helt  klar  over,  hvad 
det  egentlig  drejer  sig  om.  Man  skal 
have  gjort  sit  hjemmearbejde.  Det 
vil  sige  fundet  de  navne  frem,  som 
man  ønsker  at  udføre  ordinancer  for. 
Templet  beder  os  om  ikke  at  tage 
flere  navne  med,  end  man  selv  kan 
nå  at  udføre  ordinancer  for  i  løbet  af 
en  tempeluge.  Så  tag  højst  50  navne 
med  til  Slægtshistorisk  Center. 

Se  efter,  at  hvert  navn,  som  du 
ønsker  at  udføre  ordinancer  for,  har 
de  nødvendige  oplysninger.  Ofte 
mangler  fødeland,  som  er  mini- 
mumskravet ved  identifikation  af  en 
person. 

Lav  en  gedcom-fil  og  gem  den  på 
en  tom  diskette.  HUSK  at  gemme 
den  i  drev  A.  Ellers  kommer  du  til 
Slægtshistorisk  Center  med  en  tom 
diskette.  Det  er  en  god  ide  at  udskri- 
ve en  rapport  over  navnene  på  din 
computer. 

Du  kan  IKKE  regne  med  at  kom- 
me ind  til  Slægtshistorisk  Center, 
stikke  næsen  indenfor  og  bede 
bibliotekarerne  lave  en  TempleRea- 
dy, mens  du  går  til  møde.  Det  er  dig 


selv,  der  skal  lave  en  TempleReady; 
bibliotekarerne  er  blot  til  rådighed 
for  at  hjælpe,  fordi  de  fleste  medlem- 
mer ikke  selv  har  stor  erfaring  med 
det.  Undervejs  kommer  der  ofte 
spørgsmål,  som  kun  DU  kan  svare 

o 

pa. 

Lad  være  med  at  udsætte  dit  besøg 
på  Slægtshistorisk  Center  til  lørda- 
gen, inden  du  skal  til  templet.  Flere 
får  ikke  en  TempleReady  med  til 
templet,  fordi  de  må  gå  hjem  med 
uforrettet  sag:  Disketten  var  tom, 
der  manglede  oplysninger  osv. 

Lad  bibliotekarerne  få  mulighed 
for  at  hjælpe  jer,  uden  at  de  skal  føle 
sig  presset  til,  at  det  skal  gå  hurtigt, 
fordi  I  er  sent  på  det.  Vi  laver  des- 
værre ikke  så  mange  TempleReady 
om  året,  så  det  sidder  på  rygraden, 
så  ofte  er  vi  nødt  til  at  arbejde  efter 
brugsanvisningen . 

Hvis  I  arbejder  efter  disse  ret- 
ningslinier, skal  I  nok  få  en  god 
oplevelse  ud  af  det. 

Når  man  laver  en  TempleReady, 
checker  computeren,  om  der  i  forve- 
jen er  udført  ordinancer  for  dine 
navne.  Desværre  er  Slægtshistoriske 
Centres  computere  nogle  få  år  bag- 
ud. Det  vil  sige,  at  dersom  et  med- 
lem har  udført  tempelordinancer  for 
et  af  dine  navne  i  løbet  af  de  sidste 
par  år,  så  kan  computeren  ikke  se 
det.  (Du  vil  blive  forbavset  over,  hvor 
mange  mennesker  i  f  eks.  USA,  som 
på  en  eller  anden  måde  støder  ind  i 


din  familie) .  Det  vil  igen  sige,  at  du 
bruger  tid  og  penge  på  en  person, 
hvis  ordinancer  allerede  er  udført. 
Og  nogle  personers  ordinancer  er 
udført  rigtig  mange  gange.  Derfor 
beder  Kirken  os  om,  hvis  vi  har 
mulighed  for  det,  at  checke  vore 
navne  på  internettet,  som  er  opdate- 
ret senest  1  uge  efter,  at  der  er 
udført  ordinancer  for  et  navn. 

Til  jer  som  er  på  nettet 

Du  beder  din  wards-/grenssekre- 
tær  om  dit  medlemsnummer,  og  den 
dato/år  du  blev  bekræftet  som  med- 
lem. 

Du  går  ind  på  www.familysearch. 
org. 

Oppe  i  højre  hjørne  klikker  du  på 
»Sign  On«.  Så  kommer  der  et  billede 
frem  til  at  registrere  sig  (skrive  navn, 
adresse  osv.)  Men  ovenover  det  er 
der  en  tekst,  der  spørger,  om  du  er 
ny.  Du  klikker  så  på  den  linie  og 
følger  anvisninger.  Her  skal  du  så 
bruge  dit  medlemsnummer,  bekræf- 
telsesdatoen  og  et  password. 

Over  din  e-mail  får  du  så  besked 
om,  at  du  er  registreret,  og  du  kan 
nu  gå  i  gang  med  din  undersøgelse. 

Udvælg  de  navne  du  gerne  vil 
have  med  til  templet. 

Gå  ind  i  www.familysearch.org, 
tryk  på  »Sign  On«;  når  du  har  skrevet 
dit  navn  og  password,  klikker  du  på 
»Search«;  så  fremkommer  der  for- 
skellige forslag  ovre  i  venstre  side. 
Du  vælger  »International  Genealogi- 
cal  Index«,  også  kaldet  IGI. 

Når  du  søger  på  dine  udvalgte 
navne,  viser  tempeldatoerne  sig. 


KIRKENYT  JANUAR  2004 


13 


dersom  der  i  forvejen  er  udført 
ordinancer. 

Når  du  har  checket  alle  dine  nav- 
ne, er  du  klar  til  at  lave  en  gedcom-fil 
til  at  tage  ind  til  Slægtshistorisk 
Center  og  få  lavet  en  TempleReady. 

Hvis  alt  dette  lyder  meget  teknisk, 
så  tab  ikke  modet.  Det  er  slet  ikke 


Jeg  er  meget  begejstret  for  vor 
nuværende  profet,  Gordon  B. 
Hinckleys  livssyn,  som  bl.a.  netop 
drejer  sig  om  respekt  for  det  enkelte 
menneske,  også  mennesker  der 
tilhører  andre  trossamfund.  Han  har 
gennem  sit  eksempel  vist,  at  det  er 
muligt  at  mødes  på  et  tværøkume- 
nisk plan,  hvor  vi  kan  samarbejde  på 
et  fælles  kristent  grundlag.  Alle  kan 
vi  lære  noget  af  hinanden.  Vi  skal 
turde  lukke  andre  ind  i  Jesu  Kristi 
Kirke,  lytte  til  dem  og  lære  af  dem 
uden  dermed  at  gå  på  kompromis 
med  vore  egne  pagter  og  doktriner. 
Det  er,  hvad  vor  profet  fortæller  os, 
og  som  wardsmissionær  kan  man  til 
tider  få  inspiration  til  ideer,  der 
måske  i  første  omgang  ser  ud  til  slet 
ikke  at  stå  i  forbindelse  med  missio- 
nærarbejdet.  Og  dog! 

Jeg  bad  om  en  lejlighed  til  at  gribe 
vores  profets  udfordring:  at  »slå 
antennerne  ud«,  at  lukke  munden 
op  og  at  åbne  dørene  i  Jesu  Kristi 
Kirke,  og  for  ca.  et  halvt  år  siden 
hørte  jeg  om  en  gadepræst  i  Århus, 


uoverkommeligt.  Desuden  bør  der  i 
hver  menighed  være  kaldet  en 
slægtshistorisk  konsulent,  som  kan 
hjælpe  dig. 
Held  og  lykke  med  det.  ■ 

Henny  Rasmussen  -  leder  af 
Slægtshistorisk  Center  København. 


Iben  Munkgaard  Davids,  som  jeg  så 
kontaktede.  Iben  er  32  år  og  præst  i 
Folkekirken.  Hun  har  samlet  erfarin- 
ger til  arbejdet  som  præst  i  Afrika  og 
Indien  og  har  også  i  mange  år  arbej- 
det som  frivillig  i  diverse  kirkelige 
børne-  og  ungdomsorganisationer, 
Ibens  arbejde  er  et  tilbud  om  samta- 
le, og  som  gadepræst  for  unge  er 
hendes  arbejdstider  eftermiddage  og 
aftener,  og  et  års  erfaring  med  de 
unge  har  vist,  at  der  er  et  stort  behov 
for  samtaler  om  livet,  forståelsen  af 
Gud  og  etiske  emner. 

Lige  fra  mit  første  møde  med  Iben 
følte  jeg,  at  kemien  bare  svingede, 
og  siden  da,  har  vi  haft  mange  gode 
og  opbyggende  samtaler  med  hinan- 
den. Jeg  syntes,  det  var  alle  tiders 
chance  til  en  inspirationsaften  i 
Hjælpeforeningen,  hvor  vi  så  kunne 
invitere  alle  i  menigheden  med  og 
samtidig  opfordre  søskende  til  at 
invitere  gæster  med. 

Vi  har  en  dejlig,  åben  inspirations- 
leder  og  en  god  Hjælpeforening  i 
vores  menighed,  så  man  tog  godt 


Gadeprædikanten  Iben  Munkgaard 
Davids  uden  for  Fredericia  wardsbygning. 


imod  forslaget,  og  det  er  jo  netop 
sådan,  det  skal  være. 

Jeg  er  så  taknemmelig  over  den 
opløftende  aften,  der  kom  ud  af  det 
hele.  Der  var  50  personer  til  stede  - 
deraf  13  gæster,  hvilket  var  ganske 
pænt,  da  vi  den  6.  august  jo  havde  et 
herligt  sommervejr  at  konkurrere 
med. 

Iben  udstrålede  i  den  grad  glæde, 
tro  og  tillid.  Samtidig  var  hun  i  besid- 
delse af  de  fire  e'er:  entusiasme, 
empati,  engagement  og  etik.  Hun 
har  et  rigtig  sundt  livssyn:  hun  gør 
noget  ved  sin  tro,  hun  møder  men- 
nesket der,  hvor  det  står  -  uden 
fordømmelse,  med  et  lyttende  øre 
og  et  tilbud  om  håb  og  glæde  gen- 
nem evangeliet.  Hun  spørger  ikke 
»Hvad  laver  du?«  Men  derimod 
»Hvem  er  du?  -  Her  er  jeg!« 

Iben  har  en  smittende  livsglæde 
og  en  begejstring  over  at  kunne 
tjene.  At  gå  ud  på  gader  og  stræder, 
hvor  livet  virkelig  kan  gøre  ondt,  det 
kræver  stor  tro,  men  jeg  tror  også, 
det  forudsætter,  at  man  er  i  stand  til 
at  se  Kristus  i  ethvert  medmenneske. 


Gadepræst  besøger  menigheden 
i  Fredericia 

Præstedømmebærere  på  Priorve\,  Frederiksberg.  Billedet  er  fra  første  halvdel  af 
1 960'erne. 


Nogle  mennesker  har  et  naturligt 
talent  og  det  fornødne  overskud  til 
at  formå  at  give  af  sig  selv,  og  så 
opdager  man,  som  Iben  sagde,  hvor 
meget  man  får  igen.  I  Ibens  univers 
er  det  ikke  tabere,  det  handler  om. 
Alle  er  vindere,  når  vi  tør  møde 
hinanden  ansigt  til  ansigt  i  det  ægte 
møde,  hvor  det  i  bund  og  grund 
drejer  sig  om  mod  og  tro  til  at  lukke 
op  for  sit  autentiske  jeg  og  smide 
masken. 

Der  er  næppe  tvivl  om,  at  vi  alle 
gik  hjem  mere  styrket  i  evangeliet, 
end  da  vi  kom  og  med  en  glæde  i 
hjertet  over  vor  fælles  tro  på  Jesus 
Kristus.  ■ 

Lise  Cohr,  Fredericia  Ward. 


Hvor  blev  de  af? 

Jacob  Brandt  fra  Sønderborg  Gren 
har  indsendt  dette  billede,  som 
er  taget  i  første  halvdel  af  1960'erne  i 
kirken  på  Priorvej  på  Frederiksberg. 
Han  vil  blive  meget  glad  for  at  høre 
fra  så  mange  som  muligt  på  dette 
billede  og  genopfriske  gamle  min- 


der. Er  du  med  på  dette  billede,  eller 
kender  du  Jacob  fra  dengang,  så  tøv 
ikke:  Grib  straks  telefonen  og  ring 
til  Jacob  på  74  45  45  67. 

Det  er  Jacob  Brandt  med  cirklen 
omkring.  ■ 

Red. 


Missionæraktmtet  for  UV  i  Aarhus  Stav 


Lørdag  den  13.  september  2003 
i  havde  Aarhus  Stavs  UV'ere  sat 
hinanden  stævne  i  Fredericia.  Formå- 
let var,  at  de  unge  skulle  hygge  sig 
og  have  det  rart  sammen;  men  UV- 
lederne  sigtede  også  mod,  at  der 
skulle  være  en  aktivitet  til  støtte  for 
missioneringen.  Det  blev  besluttet, 
at  det  skulle  være  så  konkret  som  at 
gå  ud  og  »banke  på  døre«  med  missi- 
onærerne. 

Som  indledning  til  dette  samledes 
de  unge  klokken  14  i  kirkebygningen 
med  høj  rådets  tilsynsførende  med 
missionering,  Lars  Læsøe  Mathiesen, 
der  havde  en  halv  time  til  at  »gøde 
jorden«  med  en  opbyggende  og 
motiverende  undervisning.  Bror 


Mathiesen  fortalte  de  unge,  hvad 
de  kan  lære  ved  at  gå  ud  og  søge 
at  dele  evangeliet  med  andre.  Ligele- 
des viste  han  to  videoindslag  med 
præsident  Hinckley. 

I  det  første  talte  profeten  om 
Kirkens  allerførste  tid,  da  pionererne 
kæmpede  sig  over  sletterne  mod 
Saltsødalen.  Undervejs  mødte  de 
de  første  missionærer,  der  drog  den 
modsatte  vej  mod  Europa  for  at 
bringe  en  ny  høst  til  Zion.  Missionær- 
arbejdet  var  vigtigt  dengang;  men 
dette  arbejde  er  også  i  dag  Kirkens 
livline. 

På  det  andet  videobånd  så  vi 
profeten  gå  i  den  hellige  lund  og 
bære  vidnesbyrd  om,  at  det  hele 


begyndte  her  en  klar  forårsmorgen 
i  1820.  Det  er  tankevækkende,  at 
kimen  til  den  genoprettede  og  nu 
verdensomspændende  kirke  opstod 
af  en  l4-årig  drengs  ønske  om  at 
søge  råd  hos  sin  himmelske  Fader. 

Ved  afslutningen  af  sit  indlæg 
spurgte  bror  Mathiesen  de  unge: 
»Hvor  mange  af  jer  har  ikke  >som- 
merfugle<  i  maven?  Der  var  kun  en 
enkelt,  der  markerede,  og  det  var 
nyligt  afløste  missionær,  Lasse  Ilskov 
fra  Odense. 

Så  var  tiden  kommet,  da  de 
unge  skulle  deles  op  i  hold  og 
sendes  ud  i  deres  små  områder. 
Der  var  kommet  8  fuldtidsmissio- 
nærer,  17  unge  samt  bror  Mathiesen 
og  to  fra  biskoprådet  i  Fredericia. 
Vi  var  altså  28  personer  og  kunne 

danne  14  »kammeratskaber«,  og  der 
blev  sørget  for,  at  der  på  hvert  hold 
var  en,  der  havde  »prøvet  det  før«.  Vi 
kørte  ud  til  områderne  og  havde  en 
time  og  et  kvarter  til  rådighed.  Det 
lyder  ikke  af  meget,  men  det  bar 
frugt. 

Vi  var  meget  spændte  på  at  kom- 
me tilbage  og  udveksle  resultaterne 
af  vor  indsats.  Den  havde  absolut  sat 
sine  gode  spor,  for  der  var  5  hold, 


der  havde  været  »inde«  og  undervise. 
Det  var  ligeledes  godt  for  missionæ- 
rerne i  Fredericia,  at  der  var  fundet 
25  adresser,  hvor  de  kunne  komme 
tilbage. 

Som  afslutning  på  missionæraktivi- 
teten holdt  vi  et  dejligt  vidnesbyrd- 
møde.  Vi  havde  været  beklemte 
ved  at  skulle  gå  ud  og  »banke  på 
døre«,  og  der  havde  også  været 
modsætninger  i  det,  vi  havde 


oplevet.  Men  vi  huskede  bedst  de 
gode  ting,  og  vi  følte  begejstring  og 
glæde  ved  at  have  repræsenteret 
Herrens  Kirke  for  folk  i  Fredericia. 
Der  var  flere  af  de  unge,  der  i  deres 
vidnesbyrd  gav  udtryk  for,  at  de 
glædede  sig  meget  til  den  mission, 
de  forberedte  sig  til.  ■ 

Knud  B.  Andersen,  informati- 
onsformidler i  Fredericia  Ward. 


Templet  i  Stocldiolm  -  Kalender  for  2004 


■  Januar 

■  Juni 

■  November 

01  Stockholm  Syd 

2. 

-  3. 

23  Tampere 

1. 

-  5. 

45  Oslo                        2.  -  6. 

02  Gøteborg,  Malmø 

6. 

-  10. 

24  Moskva  Syd,  Samara 

8. 

-  12. 

46  Novosibirsk               9.  -  13. 

03  Helsinki 

13. 

-  17. 

25  Helsinki 

15. 

-  19. 

47  Finske  Mission          16.  -  20. 

04  Lukket 

20. 

-  24. 

26  Stockholm  Syd 

22. 

-  24. 

48  Helsinki                  23.  -  27. 

05  Lukket 

27. 

-  31. 

Lukket 

25. 

-26. 

49  Moskva  Syd, 

■  Februar 

27  Novosibirsk 

29. 

-  3. 

Samara                   30.  -  4. 

06  Oslo 

3. 

-  7. 

■  juU 

■  December 

07  København 

10. 

-  14. 

28  Svenske  Mission 

6. 

-  10. 

50  Tampere                   7.  -  11. 

08  Aarhus 

17. 

-  21. 

29  Oslo 

13. 

-  17. 

51  Oslo                       14.  -  18. 

09  Tampere 

24. 

-  28. 

30  Moskva,  Rostov 

20. 

-24. 

52  Stockholm  Syd  21.-23. 

■  Marts 

31  Tampere 

27. 

-31. 

Lukket                    24.  -  25. 

53  Stockholm               28.  -  30. 

10  Gøteborg,  Malmø 

2. 

-  6. 

■  August 

Lukket  31. 

1 1  Moskva,  Rostov 

9. 

-  13. 

32  Norske  Mission 

3. 

-  7. 

12  Stockholm 

16. 

-  20. 

33  Lukket 

10. 

-  14. 

Tilmelding  til  høj  præsternes 

13  Oslo 

14  St.  Petersborg 

23. 
30. 

-  27. 

-  3. 

34  Lukket 

35  St.  Petersborg 

17. 
24. 

-  21. 

-  28. 

gruppeleder  i  wardet  en  måned  før 

36  Helsinki 

31. 

-  4. 

tempelugen. 

■  April 

15  Helsinki,  Øst 

6. 

-  10. 

■  September 

Bemærk:  Reducerede  priser 

16  København 

13. 

-  17. 

37  Unge  Voksne 

7. 

-  11. 

på  gæstehjemmet  mellem 

17  Aarhus 

18  Jekatarinburg 

20. 

27. 

-  24. 

-  1. 

38  Jekatarinburg 

39  Oslo 

14. 
21. 

-  18. 
-25. 

1.  december  2003  og  1.  marts  2004. 

■  Maj 

40  Stockholm 

28. 

-  2. 

Russiske  og  baltiske  uger:  Sessi- 

19  Gøteborg,  Malmø 

4. 

-  8. 

■  Oktober 

onstidspunkter  kan  variere  fra 

20  Norske  Mission, 

41  Baltiske  lande 

5. 

-  9. 

Oslo 

11. 

-  15. 

42  Tampere 

12. 

-  16. 

det  normale.  Ring  i  forvejen. 

21  Baltiske  lande 

18. 

-  22. 

43  Svenske  Mission 

19. 

-  23. 

Arrangementer  for  ungdomsgrup- 

22 Finske  Mission 

25. 

-29. 

44  Stockholm  Syd 

26. 

-30. 

per  til  dåb  aftales  med  templet. 

